Diari Oficial de la Generalitat Valenciana


Sumari del DOGV 4509, del 28-05-2003 (2003/6105)

RESOLUCIÓ de 14 de maig de 2003, de la Direcció General de Funció Pública, per la qual es constituïx la borsa d'ocupació temporal per a nomenament de funcionaris interins, del grup A, sector administració especial, enginyers agrònoms.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4509

Data del DOGV
:   28-05-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/6105


Data del document
:   14-05-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * treball temporal
    * administració regional
    * enginyer
    * concurs administratiu

RESOLUCIÓ de 14 de maig de 2003, de la Direcció General de Funció Pública, per la qual es constituïx la borsa d'ocupació temporal per a nomenament de funcionaris interins, del grup A, sector administració especial, enginyers agrònoms. [2003/Q6105]
  
L'apartat 1 de l'article 5 de l'Orde de 19 de juliol de 2002, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià (DOGV de 24.07.2002 i correcció d'errors en el DOGV de 24.09.2002), disposa que les borses de treball es convocaran mitjançant resolució de la Direcció General de Funció Pública.
  
L'apartat 2 del mateix article establix que poden integrar-se en la corresponent borsa els qui, havent participat en un procés selectiu per a l'ingrés en l'administració del Govern Valencià, finalitzat després de l'entrada en vigor del Decret 33/1999, de 9 de març, del Govern Valencià, hagen aprovat els exercicis que es determinen i acrediten els requisits exigits per a prendre part en el procés selectiu.
  
Mitjançant tres ordes de 2 de juliol de 2001, de la Conselleria de Justícia i Administracions Públiques (DOGV de 18.07.2001), es van convocar proves selectives d'accés al grup A, sector d'administració especial, enginyers agrònoms, torn d'accés lliure (Convocatòria 16/1999), torn de discapacitats (Convocatòria 17/1999) i torn de promoció interna (Convocatòria 18/1999).
  
De conformitat amb el que disposa la base 1.2 de la Convocatòria 17/1999, corresponent al torn de discapacitats, en no haver superat cap opositor el segon exercici d'esta convocatòria, el lloc de treball que va quedar sense cobrir reservat a este torn es va acumular als de la Convocatòria 16/1999 d'accés lliure.
  
El tribunal de selecció de les referides proves mitjançant acord, de data 13 de maig de 2003, disposa la publicació de les relacions definitives d'aspirants aprovats que han superat el concurs oposició en els torns de promoció interna i torn lliure; tenint en compte que el lloc reservat al torn de discapacitats es va acumular als de la convocatòria d'accés lliure.
  
En virtut d'això i en ús de les facultats que té conferides, esta Direcció General de Funció Pública resol:
  
Primer
  
Queda constituïda la borsa d'ocupació temporal per al nomenament de funcionaris interins del grup A, sector administració especial, enginyers agrònoms, a fi que, quan les necessitats del servici ho requerisquen, puguen proveir-se provisionalment llocs de treball dels referits grup i sector de l'administració del Govern Valencià, de conformitat amb el que establix l'Orde de 19 de juliol de 2002, de la Conselleria de Justícia i Administracions Públiques, reguladora de l'expressada matèria.
  
Segon
  
La borsa a què es referix el número anterior està integrada pel personal que seguidament es relaciona:
  
1. Aspirants que han aprovat el concurs oposició de les proves selectives de les convocatòries 16/1999 i 18/1999 i estiguen compresos en les relacions definitives d'aspirants aprovats que han superat el concurs oposició en els torns lliure i de promoció interna.
  
2. Aspirants que han aprovat algun exercici eliminatori de la fase d'oposició, de les convocatòries citades en l'apartat anterior, així com de la Convocatòria 17/1999, corresponent al torn de discapacitats.
  
Tercer
  
1. Per a formar part de la borsa cal posseir els requisits exigits en la convocatòria de les proves selectives del grup A, sector administració especial, enginyers agrònoms, en què han participat. A més, per a obtindre el nomenament de funcionari interí, s'hauran de tindre els requisits del lloc a exercir.
  
2. La possessió dels requisits s'acreditarà abans del nomenament, en el termini que a l'efecte es concedix, llevat que ja consten acreditats davant de la Direcció General de Funció Pública; en este cas bastarà al·legar-los i indicar quan i a quins efectes es va presentar la documentació justificativa.
  
3. L'orde de prelació dels integrants de la borsa és el següent:
  
3.1 Els participants en el torn de promoció interna que hagen superat les fases d'oposició i de concurs, per l'orde de major puntuació obtinguda sumant les d'ambdós fases.
  
3.2 Els qui hagen superat les fases d'oposició i concurs en el torn lliure, per orde de major a menor puntuació total d'ambdós fases.
  
3.3 Els qui hagen aprovat el primer exercici de la fase d'oposició en el torn de promoció interna, per orde de major a menor puntuació total, després de sumar la que s'obtinga per mèrits segons el barem de les proves selectives.
  
3.4 Els aprovats en el primer i segon exercici de la fase d'oposició en el torn lliure, per orde de major a menor puntuació obtinguda per la suma de l'aconseguida en dits exercicis i de la que s'obtinga per mèrits, segons el barem de la convocatòria de les proves selectives.
  
3.5 Els aprovats en el primer exercici de la fase d'oposició, en els torns lliure i de discapacitats, per orde de major a menor puntuació obtinguda per la suma de l'aconseguida en dit exercici i de la que s'obtinga per mèrits, segons el barem de la convocatòria de les proves selectives, amb independència del torn en què s'haja participat.
  
Quart
  
1. La Comissió de Seguiment de les Borses d'Ocupació Temporal efectuarà la baremació de mèrits als integrants de la borsa que no se'ls hagen valorat en la fase de concurs de les proves selectives, a fi de sumar la puntuació a l'obtinguda en la fase d'oposició i se'ls haurà d'ordenar en la relació de components de la borsa, segons la puntuació total, de major a menor.
  
2. A tal fi, els interessats presentaran un currículum en què al·legaran els mèrits previstos en els annexos V de les convocatòries 16/1999 i 17/1999 i en l'annex IV de la Convocatòria 18/1999, segons el que disposen les tres ordes de 2 de juliol de 2001, de la Conselleria de Justícia i Administracions Públiques, per la qual es convocaven proves selectives d'accés al grup A, sector administració especial, enginyers agrònoms, corresponents al torn lliure, discapacitats i promoció interna, respectivament (DOGV de 18.07.2001).
  
A dit currículum s'acompanyarà la documentació acreditativa dels mèrits que s'al·leguen, llevat que ja consten en el Registre de Personal de la Direcció General de la Funció Pública.
  
Els mèrits que no consten inscrits i que no s'acrediten de mode fefaent no es valoraran, i hauran d'haver sigut obtinguts o computats fins a la data d'acabament del termini de presentació d'instàncies per a participar en les citades proves selectives.
  
3. La documentació requerida haurà de presentar-se en el termini de 10 dies hàbils, comptats des de l'endemà al de la publicació de la present Resolució en el Diari Oficial de la Generalitat Valenciana, a les seus de la Conselleria de Justícia i Administracions Públiques d'Alacant, Castelló i València o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Cinqué
  
1. L'àmbit territorial d'esta borsa d'ocupació és el de la Comunitat Autònoma Valenciana i la provisió de llocs, amb caràcter interí, s'efectuarà segons el que preveuen l'article 6 i concordants de l'Orde de 19 de juliol de 2002, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball en l'administració del Govern Valencià.
  
2. Sense perjuí del que indica el paràgraf anterior i per tal d'agilitar la gestió dels nomenaments interins, alhora que s'eviten disfuncions en l'assignació de destinacions en província distinta de la de residència del candidat, s'observaran les següents regles en el procediment per als nomenaments d'interí:
  
2.1 Les vacants a cobrir s'oferiran, seguint l'orde de prelació de la borsa, als que tinguen el domicili en la mateixa província en què es trobe el lloc vacant, segons les dades que van fer constar en la sol·licitud de participació en dites proves; llevat que els integrants de la borsa manifesten per escrit, davant de la Direcció General de la Funció Pública, el termini de 10 dies hàbils, comptats des de l'endemà al de la publicació de la present Resolució, que es comprometen a acceptar la destinació que se'ls oferisca en qualsevol localitat de la Comunitat Valenciana o en alguna província determinada.
  
Esta opció haurà de presentar-se junt amb el currículum sol·licitat i en escrit a part.
  
2.2 En els supòsits en què la localitat de destinació que s'oferix als components de la borsa estiga compresa en la província en què tinga el seu domicili o en aquella o aquelles en què haja fet la seua opció, la no-acceptació del nomenament com a interí produirà l'efecte de desplaçament de l'interessat a l'últim lloc de la borsa.
  
Sisé
  
En compliment de la disposició transitòria de l'orde citada en el paràgraf anterior, queden dissoltes les borses que estigueren en vigor amb anterioritat a la data d'esta resolució, per al nomenament de funcionaris interins del grup A del sector d'administració especial, enginyers agrònoms.
  
Seté
  
1. La present resolució posa fi a la via administrativa i contra esta cap interposar recurs de reposició, amb caràcter potestatiu, davant del mateix òrgan que l'ha dictat, en el termini d'un mes a partir de l'endemà al de la seua publicació; de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Si no es recorre en reposició i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu davant del Jutjat Contenciós Administratiu de València, en el termini de dos mesos a comptar des de l'endemà al de la publicació d'esta resolució.
  
València, 14 de maig de 2003.- El director general de Funció Pública: José Joaquín Segarra Castillo.